Kanali Abdulrahman Kinana (kulia) akisalimiana na Rais John Pombe Magufuli

Malalamiko ya viongozi hao wastaafu hadharani ambao mara kadhaa wametuhumiwa kuwa wanamhujumu Rais Dkt. John Magufuli pasipo kuwasilishwa ushahidi wowote wala kueleza umma mbinu zinazotumika, yanaweza kutafsiriwa kuwa imeshindikana kupatikana usuluhishi ndani ya CCM na serikali yake hivyo kufahamisha umma mfarakano unaoendelea kwenye chama hicho. 

Aidha, Kinana na Makamba wameelezwa kulifikisha sakata hilo mbele ya Katibu wa Baraza la Ushauri la Viongozi wakuu wastaafu, Pius Msekwa na Mwenyekiti wake Rais Ali Hassan Mwinyi ambaye aliongoza serikali ya awamu ya pili nchini Tanzania (1985-1995).

Kinana na Makamba ni watu wazito kwenye siasa na uongozi nchini Tanzania kwa ujumla wake. 

Yusufu Makamba amekuwa Katibu mkuu wa CCM kati ya mwaka 2007 hadi 2011 ambapo alipokea kijiti kutoka kwa Philip Mangula. 

Kwa upande wake Kanali Kinana alipokea wadhifa wa ukatibu mkuu mnamo mwaka 2012 hadi 2018 kutoka kwa Wilson Mukama aliyehudumu nafasi hiyo kati ya mwaka 2011-2012. Pia amepata kuhudumu kama Spika wa Bunge la Afrika Mashariki. 

Cyprian Musiba

Malalamiko yenye majibu 

Kwa mujibu wa barua iliyoandikwa na viongozi hao, aya ya pili inathibitisha hali si shwari ndani ya CCM.  "Tumetafakari kwa kina kabla ya kuamua kutoa taarifa hii kwa umma kuhusiana na uzushi alioutoa Cyprian Musiba dhidi yetu katika nyakati mbili tofauti," inasema sehemu ya barua hiyo. 

Tafsiri inayopatikana hapa ni kwamba kisiasa viongozi hawa wawili hawakutaka suala hilo liishie kwenye vikao vya ndani ya chama.

Pili, Kinana na Makamba wameonyesha kufahamu kinachoendelea na nani anamtuma mwanaharakati huyo kuwatuhumu viongozi wastaafu kuwa wana nia ya kuhujumu serikali. Kuthibitisha hilo, katika aya ya pili ya barua yao wanaeleza kuamini mtu anayewatuhumu amefanya hivyo kwa kutumwa kutekeleza maagizo kama kipaza sauti. 

"Yeye anatumwa kutekeleza maagizo na kutumika kama kipaza sauti tu." Sentensi hii peke inadhihirisha kuwa viongozi hawa wastaafu wana mengi... \n\nNipe kichwa kizuri cha makala hapo juu.
Musiba vs wastaafu ni filimbi ya uchaguzi 2020 na kielelezo cha mtafaruku CCM?